เก็บตกการเงิน
ฟอลคอนเบี้ยทะลุ 1,200 ล้าน
18 ม.ค. 2556

ฟอลคอนเบี้ยทะลุ 1,200 ล้าน
นางโสภา กาญจนรินทร์ ประธานบริหาร บริษัท ฟอลคอนประกันภัย เปิดเผยว่า ในปีที่ผ่านมาบริษัททำเบี้ยได้ประมาณ 1,2601,270 ล้านบาท เติบโตสูงกว่า 90% เมื่อเทียบกับปี 2554 และสูงกว่าเป้าที่ตั้งไว้ในปีนี้ที่ 1,200 ล้านบาท
แหล่งข่าวจากบริษัท ฟอลคอนประกันภัย กล่าวว่า ยอดขายของบริษัทส่วนใหญ่มาจากช่องทางผ่านบริษัทนายหน้าหรือโบรกเกอร์ที่เน้นกลุ่มลูกค้าองค์กรเป็นหลัก โดยมียอดงานสัดส่วนที่ 87% ของเบี้ยประกันภัยรับรวมทั้งหมด ที่เหลืออีก 13% ได้มาจากช่องทางแบบขายตรงหรือไดเร็กที่เจาะกลุ่มลูกค้ารายย่อยเป็นหลัก ภายใน 12 ปีนี้จะขยายสัดส่วนช่องทางขายไปยังไดเร็กให้เพิ่มขึ้นเป็น 30% และลดสัดส่วนช่องทางโบรกเกอร์ให้มาอยู่ที่ 70% เพื่อให้เกิดความสมดุล 
แจกบัตรคอนเสิร์ต ‘อัสนีวสันต์’ 
Facebook SCB Thailand และทวิตเตอร์ @scb_thailand จัดกิจกรรมสนุกๆ ให้แฟนๆ ลุ้นชิงบัตรคอนเสิร์ต “อัสนีวสันต์ SCB ให้เธอ” แจกทุกวัน ลุ้นได้ทุกชั่วโมง จำนวน 120 ใบ (Facebook 100 ใบ และ Twitter 20 ใบ) ตั้งแต่วันนี้–24 ม.ค.นี้ คลิกดูรายละเอียดที่ www.facebook.com/scb.thailand หรือ @scb_thailand โดยคอนเสิร์ตจะจัดขึ้นในวันพุธที่ 30 ม.ค.นี้
ตั้งบอร์ดรัฐวิสาหกิจพรึ่บ
ที่ประชุมคณะกรรมการบริษัทหลักทรัพย์จัดการกองทุน เอ็มเอฟซี ครั้งที่ 1/2556 วันที่ 17 ม.ค. มีมติอนุมัติแต่งตั้ง นายวรวิทย์ ชัยลิมปมนตรี ผู้อำนวยการธนาคารออมสินเป็นกรรมการบริษัทแทนนายยงยุทธ ตะริโย รองกรรมการธนาคารออมสินที่ลาออก 
บริษัท ปตท. แจ้งตลาดหลักทรัพย์ฯ ว่า ที่ประชุมคณะกรรมการบริษัทในการประชุมเมื่อวันที่ 17 ม.ค. มติแต่งตั้งนายวิเชษฐ์ เกษมทองศรี เป็นกรรมการ (อิสระ) แทน พล.อ.พฤณท์ สุวรรณทัต กรรมการที่ลาออก มีผลตั้งแต่วันที่ 18 ม.ค. เป็นต้นไป
ปล่อยกู้การบินไทย
ธนาคารกสิกรไทย (KBANK) เปิดเผยว่า ธนาคารจะร่วมกับธนาคาร Credit Agricole Corporate and Investment Bank (CA CIB) จากประเทศฝรั่งเศส ธนาคาร Landesbank HessenThuringen Girozentrale (Helaba) จากประเทศเยอรมนี สนับสนุนสินเชื่อเพื่อจัดซื้อเครื่องบินแอร์บัส วงเงิน 137.8 ล้านยูโร ให้กับบริษัท การบินไทย (THAI)